Normix v tehotenstve
Dobrý deň,bolo mi diagnostikované SIBO . Som v 6 mesiaci tehotenstva tým pádom sa chcem opýtať či je bezpečné brať antibiotiká Normix a nechcem aby to malo nepriaznivý účinok na plod ale potrebujem aj nejako vyliečit problémy ktoré mám  kedže už sa to nedá vydrzať. Ďakujem za skorú odpoveď.
Dobrý deň,
ďakujeme Vám za otázku.
Nie sú k dispozícii žiadne alebo sú len obmedzené údaje týkajúce sa užívania Normixu u gravidných žien. Ak je lekár informovaný o tehotenstve a na základe výsledkov usúdil potrebnú liečbu systémovými antibiotikami Normix, odporúčam Vám dodržať nariadenia lekára. Ten pri predpise liekov zvažuje prínos liečby a možné riziká z nej vyplývajúce. Neliečená bakteriálna infekcia totižto môže so sebou niesť vážnejšie riziká ako samotná liečba. Ak nebol informovaný o Vašom aktuálnom zdravotnom stave, alebo prebiehajúcom tehotenstve, je potrebné ho o daných skutočnostiach dodatočne informovať.
Téme SIBO sa v minulosti venovala aj kolegyňa. Jej odborné rady a odporúčania si môžete prečítať na tomto
odkaze
.
Prajem Vám všetko dobré.
S pozdravom
PharmDr. Lenka Čorbová.